Suresh 90 Views
స్టాక్‌ మార్కెట్లలో అమ్మకాల ఒత్తిడి
ముంబై, సెప్టెంబరు 7: స్టాక్‌మార్కెట్లలో అమ్మకాలకే ఇన్వెస్టర్లు, ట్రేడర్లు ఆసక్తి చూపించారు. అంతర్జా తీయ మార్కెట్‌ధోరణుల ఆధారంగా భారత్‌ స్టాక్‌ మార్కెట్లు నడిచాయి. నిఫ్టీపరంగాచూస్తే 8900 వద్ద స్థిరపడింది. గురువారం విడుదలకానున్న యూరోపియన్‌ సెంట్రల్‌ బ్యాంకు సమావేశంపైనే ఇన్వెస్టర్లు ఎక్కువ దృష్టిపెట్టారు. అమెరికా ఉత్పత్తి రంగ గణాంకాలు కూడా ఆశించిన మద్దతునివ్వలేక పోయాయని అంచనా. బిఎస్‌ఇ సెన్సెక్స్‌ 52 పాయిట్లు క్షీణించి 28,926 పాయింట్లవద్ద స్థిర పడితే ఇంట్రాడేలో 29,068 పాయింట్లవద్ద స్థిర పడింది. నిఫ్టీ 50 కూడా 25 పాయింట్లు క్షీణించి 8918 పాయింట్లవద్దకు చేరింది. ఒకదశలో 8969 పాయింట్ల గరిష్టస్థాయికిసైతం చేరింది. బిఎస్‌ఇ మిడ్‌క్యాప్‌ సూచి 0.1శాతం దిగజారితే స్మాల్‌క్యాప్‌ సూచి 0.4శాతం పెరిగింది. గడచిన నెలరోజులుగా చూస్తే భారత్‌ విదేశీ నిధుల రాక ఈనెలలోనే 1.5 బిలియన్‌ డాలర్లుగా ఉంది. గత ఏడాది మందు ఇదే సమయంలో నాలుగు బిలియన్‌ డాలర్లుగా ఉంది. స్టాక్‌ఎక్ఛేంజిఉ విడుదలచేసిన గణాంకాలను పరిశీ లిస్తే విదేశీ నిధులు భారతీయ స్టాక్స్‌లో ముందు రోజు ఎక్కువ కొనుగోళ్లు జరిపాయి. ఎఫ్‌పిఐలు 1438.72కోట్ల విలువైన షేర్లను కొనుగోలుచేశారు. డాలర్‌తో రూపాయి మారకం విలువలు 19పైసలు పెరిగింది. నాలుగునెలల గరిష్టంగా 66.33కు చేరింది. ఎస్‌బిఐ, ఐసిఐసిఐబ్యాంకు, ఒఎన్‌ఝిసి, ఎల్‌అండ్‌టి, టాటాస్టీల్‌ వంటిసంస్థలు 1-4శాతం పెరిగాయి. భారతీయ స్టేట్‌బ్యాంకు 2100 కోట్ల నిధుల సమీకరణను ప్రకటించింది. 52వారాల గరిష్టస్థాయికి చేరింది. ఎల్‌అండ్‌టి టెక్నాలజీ సేవల విభాగం ఐపిఒద్వారా 890 కోట్ల నిధులు సమీ కరణకు ప్రకటించింది. ఈనెల 12వ తేదీ మార్కెట్ల కు వస్తోంది. ఐపిఒధరను 850-860 రూపాయ లుగా ప్రకటించింది. మొత్తం ఇష్యూ ఎల్‌అండ్‌టి ప్రమోటర్‌ విక్రయిస్తుంది. తన 10.2శాతం వాటా ను తగ్గించుకునేదిశగా ఐపిఒ జారీచేస్తోంది.
ఎల్‌ అండ్‌టి ఒకటిశాతంపెరిగింది. టాటాస్టీల్‌ ఛత్తీస్‌గఢ్‌ ప్రభుత్వం తాము డిపాజిట్‌చేసిన సొమ్ము వాపసు చేయాలని కోరింది. బస్తర్‌లో మెగా స్టీల్‌ప్లాంట్‌ ఏర్పాటుకు భూసేకరణకోసం సొమ్మును డిపాజిట్‌ చేసింది. అయితే ప్రభుత్వపరంగా సానుకూలం కాక పోవడంతో సొమ్ము వాపసుచేయాలని సూచించిం ది. టాటాస్టీల్‌ షేర్లు ఒకటిశాతం పెరిగాయి. ప్రభుత్వరంగంలోని భెల్‌ సంస్థ 14శాతం పెరి గింది. తొలిత్రైమాసికంలో కంపెనీ 777.70 మిలియన్‌ రూపాయల లాభాలు ప్రకటించింది. అంతకుముందు ఏడాది ఇదేకాలంలో 504.30 మిలియన్‌ రూపాయలు మాత్రమే లాభాలు ఆర్జించింది. ఇక వేదాంత, కెయిర్న్‌ ఇండియా షేర్లు ఇంట్రాడేలో నాలుగుశాతం పెరిగా యి. వేదాంత రీసోర్సెస్‌ కంపెనీ ఈ రెండు గ్రూప్‌సంస్థల విలీ నాన్ని ఆమోదించింది. ఇక నష్టాల పరంగా చూస్తే హెచ్‌డిఎఫ్‌సి, ఏసి యన్‌ పెయింట్స్‌, యాక్సిస్‌బ్యాంకు, టిసిఎస్‌, ఎన్‌టిపిసి వంటివి 1-2శాతం పెరిగాయి. హెచ్‌డిఎప్‌సి రెండుశాతం దిగజారింది. ఇతరత్రా స్పైస్‌జెట్‌ 20శాతం పెరిగింది. 149 కోట్ల నికరలాభాలే ఇందుకు కీలకం. సింప్లెక్స్‌ ఇన్‌ఫ్రా, గుజరాత్‌ ఇండస్ట్రీస్‌ పవర్‌ కంపెనీ, జిఇ టిఅండ్‌డి ఇండియా, సునీల్‌ హైటెక్‌ ఇంజినీర్స్‌ వంటి సంస్థలు బిఎస్‌ఇలో కొంత మెరుగైన ఫలితాలు సాధించాయి.